CELEX: 62020TN0607
Language: mt
Date: 2020-09-30 00:00:00
Title: Kawża T-607/20: Rikors ippreżentat fit-30 ta’ Settembru 2020 – Austrian Power Grid et vs ACER

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/42
            
         
      Rikors ippreżentat fit-30 ta’ Settembru 2020 – Austrian Power Grid et vs ACER
      (Kawża T-607/20)
      (2020/C 414/64)
      Lingwa tal-kawża: l-Ingliż
      
         Partijiet
      
      
         Rikorrenti: Austrian Power Grid AG (Vjenna, l-Awstrija) u seba’ rikorrenti oħra (rappreżentanti: M. Levitt, avukat, B. Byrne u D. Jubrail, Solicitors)
      
         Konvenut: L-Aġenzija għall-Koperazzjoni tar-Regolaturi tal-Enerġija (ACER)
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata, sa fejn din taffettwa lir-rikorrenti;
               
            
                  —
               
               
                  tannulla l-Artikolu 1 tad-Deċiżjoni Nru 03/2020 tal-ACER tal-24 ta’ Jannar 2020 u l-Artikoli 3(3), 3(5)(b), 4(6), 6, 11(1)(c), 11(2)(c) u 12 tal-Qafas ta’ implimentazzjoni għal pjattaforma Ewropea għall-iskambju tal-enerġija tal-ibbilanċjar mir-riżervi għar-restawr tal-frekwenza b’attivazzjoni awtomatika;
               
            
                  —
               
               
                  tikkundanna lil ACER għall-ispejjeż.
               
            
         Motivi u argumenti prinċipali
      
      Permezz ta’ dan ir-rikors, ir-rikorrenti jitolbu l-annullament tad-deċiżjoni tal-Bord tal-Appell tal-ACER tas-16 ta’ Lulju 2020 fil-Każ A-002-2020 (ikkonsolidata) li tiċħad l-appelli ppreżentati kontra d-Deċiżjoni Nru 03/2020 tal-ACER tal-24 ta’ Jannar 2020 dwar il-qafas ta’ implimentazzjoni għal pjattaforma Ewropea għall-iskambju tal-enerġija tal-ibbilanċjar mir-riżervi għar-restawr tal-frekwenza b’attivazzjoni awtomatika u, kif rilevanti, tad-Deċiżjoni Nru 03/2020 tal-ACER u l-Anness I għal dik id-deċiżjoni.
      Insostenn tar-rikors, ir-rikorrenti jqajmu tliet motivi.
      
                  1.
               
               
                  L-ewwel motiv, ibbażat fuq l-allegazzjoni li d-deċiżjoni kkontestata hija vvizzjata bi żball ta’ liġi minħabba l-konklużjoni tal-Bord tal-Appell tal-konvenuta li l-konvenut kellu l-kompetenza li jissupplimenta u jemenda d-dispożizzjonijiet ta’ att ta’ implimentazzjoni, ir-Regolament dwar l-ibbilanċjar tal-elettriku (1), billi ħa deċiżjoni li ma kinitx konformi mal-pożizzjoni miftiehma tal-awtoritajiet regolatorji nazzjonali, bi ksur tal-prinċipju tal-għoti u r-regolament dwar l-ACER.
               
            
                  2.
               
               
                  It-tieni motiv, ibbażat fuq l-allegazzjoni li d-deċiżjoni kkontestata hija vvizzjata bi żball ta’ liġi minħabba n-nuqqas tal-Bord tal-Appell tal-konvenuta li japplika b’mod korrett ir-rekwiżiti għad-disinn u l-operar tal-pjattaforma Ewropea għall-iskambju tal-enerġija tal-ibbilanċjar mir-riżervi għar-restawr tal-frekwenza b’attivazzjoni awtomatika, u b’dan il-mod approva l-modifika tal-ACER tad-dispożizzjonijiet ta’ att ta’ implimentazzjoni, ir-Regolament dwar l-ibbilanċjar tal-elettriku.
               
            
                  3.
               
               
                  It-tielet motiv, ibbażat fuq l-allegazzjoni li d-deċiżjoni kkontestata tikser il-prinċipju ta’ amministrazzjoni tajba, id-drittijiet tad-difiża u l-obbligu ta’ motivazzjoni, u tonqos milli tissodisfa l-obbligi legali tal-Bord tal-Appell tal-konvenuta bħala bord tal-appell.
               
            
         (1)  Regolament tal-Kummissjoni (UE) 2017/2195 tat-23 ta’ Novembru 2017 li jistabbilixxi linja gwida dwar l-ibbilanċjar tal-elettriku